钦定古今图书集成/明伦汇编/闺媛典/第273卷 > 皇清六 > 钱岳秀妻祝氏
## 钦定古今图书集成/明伦汇编/闺媛典/第273卷 > 皇清六 > 钱岳秀妻祝氏

按《固始县志》：“祝氏，诸生钱岳秀妻。事孀姑尽孝。秀赴郡试，姑病笃，鬻簪珥衣服以供汤药。姑亡，相夫成丧礼。未几，秀亦殒，氏年二十有八，二孤尚幼，遗腹未生，氏一贞自守，饥寒艰窘，诸苦备尝，卒能课子读书。毕婚未几，长子复丧，仅存一子，零丁孤苦，历三十七年，邑令旌表。”